kalixlouiis/myanmar-wikipedia-corpus huggingface dataset:
မြန်မာကာတွန်းဆရာတစ်ဦးဖြစ်သူ ကာတွန်းဦးအနောင်ကို (၁၉၃၆)ခုနှစ်၊ ဇွန်လ(၁၀)ရက်တွင် မွေးဖွား ခဲ့သည်။
အဖ ဦးသာအောင်၊ အမိ ဒေါ်စိုးမြင့်တို့၏ သားဖြစ်သည်။
ပြွန်တန်ဆာဇာတိ ဖြစ်သည်။
(၁၉၆၉)ခုနှစ်တွင် သတင်းဂျာနယ်တွင် ကာတွန်းစတင်ရေးဆွဲသည်။
သတင်းစာ၊ ဂျာနယ်၊ မဂ္ဂဇင်းများတွင် ကာတွန်းများ ရေးဆွဲခဲ့သည်။
(၁၉၈၈)ခုနှစ်တွင် အထက်တန်းပြကျောင်းဆရာ၊ ပညာရေးဝန်ထမ်းအဖြစ်မှ အငြိမ်းစားယူကာ ကာတွန်းဆရာဘဝကို ခံယူပြီး စာနယ်ဇင်းများတွင် ကာတွန်းများ ရေးဆွဲခဲ့သည်။
(၁၉၉၂)ခုနှစ်၊ စက်တင်ဘာလ(၃)ရက်နေ့တွင် ကွယ်လွန်ခဲ့သည်။
ကာတွန်းဝင်းအောင် စီစဉ်သည့် မြန်မာကာတွန်းပေါင်းချုပ် ကိုးကား Category:မြန်မာ ကာတွန်းဆရာများ Category:၁၉၃၆ မွေးဖွားသူများ Category:၁၉၉၂ ကွယ်လွန်သူများ။
မြန်မာကာတွန်းဆရာတစ်ဦးဖြစ်သူ ကာတွန်းဦးနံ့သာကို (၁၉၄၈)ခုနှစ်၊ ဧပြီလ(၂၃)ရက်တွင် မွေးဖွား ခဲ့သည်။
အဖ ဦးရင်ထောင်၊ အမိ ဒေါ်မြရင်တို့၏ သားဖြစ်သည်။
လှည်းကူးဇာတိ ဖြစ်သည်။
လျှို့ဝှက်သည်းဖိုမဂ္ဂဇင်းတွင် ကာတွန်းစတင်ရေးဆွဲခဲ့သည်။
စာနယ်ဇင်းများတွင် ကာတွန်းများ ရေးဆွဲခဲ့သည်။
ကာတွန်းဝင်းအောင်၏ မြန်မာကာတွန်းပေါင်းချုပ် အသက် ၆၈နှစ်အရွယ်၊ ၂၀၁၆ခုနှစ်၊ စက်တင်ဘာ၁ရက်နေ့တွင် ကွယ်လွန်သည်။
မြန်မာကာတွန်းဆရာတစ်ဦးဖြစ်သူ ကာတွန်းဦးသန့်စင်ကို (၁၉၅၃)ခုနှစ်၊ မေလ(၄)ရက်တွင် မွေးဖွား ခဲ့သည်။
အဖ ဦးပေါ်ကြင်၊ အမိ ဒေါ်ချိုယဉ်တို့၏ သားဖြစ်သည်။
ကာတွန်းပညာကို အစ်ကိုရင်းဖြစ်သူ ကာတွန်းမောင်မောင်ထံမှ သင်ကြားဆည်းပူးခဲ့သည်။
(၁၉၇၁)ခုနှစ်၊ လုပ်သားသတင်းစာတွင် ကာတွန်းစတင်ရေးဆွဲသည်။
ဘဲဥဇာတ်ကောင်အမည်ဖြင့် ရေးဆွဲသော စာမဲ့ကာတွန်း စာအုပ်များ အောင်မြင်ခဲ့သည်။
ကာတွန်းဝင်းအောင်၏ မြန်မာကာတွန်းပေါင်းချုပ် ၂၀၂၂ ခုနှစ် ဧပြီ ၁၂ ရက်နေ့တွင် ကွယ်လွန်သည်။
မြန်မာကာတွန်းဆရာတစ်ဦးဖြစ်သူ ကာတွန်းစမ်းချောင်းကိုကိုအောင်ကို (၁၉၅၈)ခုနှစ်၊ အောက်တိုဘာလ (၁၀)ရက်တွင် မွေးဖွားခဲ့သည်။
အဖ ဦးကျော်ဇံဦး၊ အမိ ဒေါ်မြဦးတို့၏ သားဖြစ်သည်။
(၁၉၇၈)ခုနှစ် ရန်ကုန်ပန်းချီပန်းပုကျောင်းတွင် ပန်းချီပညာ သင်ကြားခဲ့သည်။
(၁၉၇၉)ခုနှစ်၊ မန္တလေးမဂ္ဂဇင်း တွင် ကာတွန်းစတင်ရေးဆွဲသည်။
စာနယ်ဇင်းများတွင် ကာတွန်းများ၊ ရုပ်ပြကာတွန်းစာအုပ်များ ရေးဆွဲလျက် ရှိ သည်။
ထင်ရှားသော ကာတွန်းဇာတ်ကောင်များမှာ ပလာတူး၊ သစ်ကြားနှင့်အာမွှေး၊ စူပါကြယ်ပွင့်၊ ပရော်ဖက် ဆာ ဦးပိနှောင်း၊ တုံတုံနှင့်ဆုံဆုံ၊ ရွှေဘဲနှင့်ဝက်ထော တို့ ဖြစ်သည်။
ကာတွန်းဝင်းအောင်၏ မြန်မာကာတွန်းပေါင်းချုပ် thumb|ကာတြန္းစမ္းေခ်ာင္းကိုကိုေအာင္ ကိုးကား Category:မြန်မာ ကာတွန်းဆရာများ Category:သက်ရှိထင်ရှားပုဂ္ဂိုလ်များ Category:၁၉၅၈ မွေးဖွားသူများ။
မြန်မာကာတွန်းဆရာတစ်ဦးဖြစ်သူ ကာတွန်းကိုခိန်ကို (၁၉၅၇)ခုနှစ်တွင် မွေးဖွားခဲ့သည်။
အဖ ဦးရောက်ချီ၊ အ မိ ဒေါ်ကျင်ဖုန်တို့၏ သားဖြစ်သည်။
ကွမ်းခြံကုန်းဇာတိ ဖြစ်သည်။
ကာတွန်းဦးသန်းကြွယ်၊ ကာတွန်းဦးအောင်ရှိန်၊ ကာတွန်းဦးမောင်မောင်တို့၏ ကာတွန်းလက်ရာများကို လေ့လာ ဆည်းပူးခဲ့သည်။
(၁၉၈၅)ခုနှစ်၊ ဗိုလ်တထောင်သတင်းစာတွင် ကာတွန်းစတင်ရေးဆွဲသည်။
[[စာနယ်ဇင်းများ တွင် ကာတွန်းများ၊ ရုပ်ပြကာတွန်းစာအုပ်များ ရေးဆွဲခဲ့သည်။
ထင်ရှားသော ကာတွန်းဇာတ်ကောင်များမှာ စုံထောက်ကြီးဦးနံပြား၊ ဂမ္ဘီရမုတ်ဆိတ်တို့ ဖြစ်သည်။
(၁၅-၁၁-၂၀ဝ၈)ခုနှစ်တွင် ကွယ်လွန်သည်။
ကာတွန်းဝင်းအောင် စီစဉ်သည့် မြန်မာကာတွန်းပေါင်းချုပ် ကိုးကား Category:မြန်မာ ကာတွန်းဆရာများ Category:၁၉၅၇ မွေးဖွားသူများ Category:၂၀၀၈ ကွယ်လွန်သူများ။
မြန်မာကာတွန်းဆရာတစ်ဦးဖြစ်သူ ကာတွန်းဦးလှဖေကို (၁၉၄၁)ခုနှစ်၊ ဧပြီလ (၇)ရက်တွင် မွေးဖွားခဲ့သည်။
အဖ ဦးဘသောင်း၊ အမိ ဒေါ်ပုတို့၏ သားဖြစ်သည်။
ဟင်္သာတခရိုင်၊ ကြံခင်းမြို့ဇာတိ ဖြစ်သည်။
ကာတွန်းပညာကို ကာတွန်းဦးဘထွေး၊ ကာတွန်းဦးဖေသိန်း၊ ကာတွန်းဦးမောင်စိန်တို့၏လက်ရာများကို မြင် ဆရာအဖြစ် လေ့လာလေ့ကျင့်ဆည်းပူးခဲ့သည်။
(၁၉၆၉)ခုနှစ်၊ လုပ်သားသတင်းစာတွင် ကာတွန်းစတင် ရေးဆွဲ သည်။
ယနေ့ထိ စာနယ်ဇင်းများတွင် ကာတွန်းများ ရေးဆွဲလျက် ရှိသည်။
ထင်ရှားသော ကာတွန်းဇာတ်ကောင်မှာ စက်ရုပ်ကြီးလောရှည် ဖြစ်သည်။
မြန်မာကာတွန်းဆရာတစ်ဦးဖြစ်သူ ကာတွန်းဦးနှင်းဦးကို (၁၉၂၂)ခုနှစ်၊ ဇူလိုင်လ (၁၆)ရက်တွင် မွေးဖွားခဲ့သည်။
အဖ မစ္စတာဂျေအမ်လီယာ (ခ) ဦးတင်မောင်၊ အမိ ဒေါ်မမလေးတို့၏ သားဖြစ်သည်။
တောင်ငူဇာတိ ဖြစ်သည်။
(၁၉၄၅)ခုနှစ်တွင် စာပေများ စတင်ရေးသားခဲ့သည်။
(၁၉၆၄)ခုနှစ်၊ မန္တလေးဗဟိုစည်သတင်းစာတွင် အယ်ဒီတာအဖြစ် ဆောင်ရွက်ရင်း ကာတွန်းများစတင်ရေးဆွဲသည်။
(၁၉၆၉)ခုနှစ်မှ (၁၉၇၈)ခုနှစ်အထိ မန္တလေး၊ ဟံသာဝတီသတင်းစာတွင် ကာတွန်း အမြောက်အမြား ရေးဆွဲခဲ့သည်။
လုံးချင်းဝတ္တု(၅)အုပ်ခန့် ထုတ်ဝေခဲ့သည်။
(၁၉၈၁)ခုနှစ်၊ ဒီဇင်ဘာလ(၂၉)ရက်တွင် ကွယ်လွန်သည်။
ကာတွန်းဝင်းအောင် စီစဉ်သည့် မြန်မာကာတွန်းပေါင်းချုပ် ကိုးကား Category:မြန်မာ ကာတွန်းဆရာများ။
NGC 800 သည် ခရုပတ်ပုံစံ ဂလက်ဆီဖြစ်ပြီး ကြယ်စုတန်း စီတပ် တွင်တည်ရှိသည်။
ယင်းအား အမေရိကန်လူမျိုး နက္ခတ္တပညာရှင် Lewis Swift ဆိုသူမှ ၁၈၈၅ ခုနှစ်တွင် ပထမဆုံး ရှာဖွေတွေ့ရှိခဲ့သည်။
NGC 3603 သည် နက်ဗျူလာဖြစ်ပြီး ကရိနာကြယ်စုတန်းမှ နဂါးငွေ့တန်း ဂယ်လက်ဆီ၏ ခရုပတ်လက်မောင်းအနီးတွင် တည်ရှိသည်။
နေအဖွဲ့အစည်းမှ အလင်းနှစ် ၂၀၀၀၀ ဝေးကွာသည်။
ကျမ်းကိုး Category:နက်ဗျူလာများ Category:ကရိနာ (ကြယ်စုတန်း)။
IC 1295 သည် နက်ဗျူလာတစ်ခုဖြစ်ပြီး စကူးတန် ကြယ်စုတန်းမှ အလင်းနှစ် ၃၃၀၀ အကွာတွင် တည်ရှိသည်။
HH 34 သည် Herbig–Haro object ဖြစ်ပြီး မွေးကင်စကြယ်ပါဝင်သည်။
ယင်းသည် အိုရိုင်ယွန် နက်ဗျူလာအနီး၌ တည်ရှိသည်။
ကိုးကား ပြင်ပလင့် Simbad database jumk.de Category:အိုရိုင်ယွန် (ကြယ်စုတန်း)။
မြိတ်မြို့နယ် သည် မြန်မာနိုင်ငံ၊ တနင်္သာရီတိုင်းဒေသကြီး၊ မြိတ်ခရိုင်တွင် ပါဝင်သည့် မြို့နယ်တစ်ခု ဖြစ်သည်။
မြို့နယ်ရုံးစိုက်ရာမြို့မှာ မြိတ်မြို့ ဖြစ်သည်။
စီးပွားရေးအရ ဆုံချက်ကျပြီး၊ ကုန်းကြောင်း၊ ရေကြောင်း၊ လေကြောင်း ဆက်သွယ်မှု ကောင်းမွန်သည်ဟု ဆိုနိုင်သည်။
စိုက်ပျိုးရေး၊ ရေလုပ်ငန်းနှင့် ကုန်စည်ကူးသန်းခြင်း အဓိက လုပ်ကိုင်ကြသည်။
သားငါး၊ ရာဘာ၊ သီဟိုဠ်စေ့၊ ကွမ်းသီး၊ ငှက်သိုက်တို့မှာ အဓိကထွက်ကုန် ဖြစ်ကာ၊ ရန်ကုန်သို့ တင်ပို့ ရောင်းချသည်။
မြစ်ချောင်းနည်းပါးပြီး၊ တောရိုင်းများတွင် ရာဘာ၊ ဆီအုန်းစိုက်ပျိုးသည်။
အဓိကမြစ် သုံးသွယ်မှ မြောက်မှတောင်သို့ စီးဆင်းသော ကျောက်ဖျာမြစ်၊ တနင်္သာရီမြစ်နှင့် သမုတ်မြစ် ဖြစ်သည်။
လှေ၊ သင်္ဘောများ ခုတ်မောင်း သွားလာနိုင်သည်။
အီကွေတာမြောက်ဘက် လုံးဝကျရောက်သော ပင်လယ်ကမ်းရိုးတန်းဒေသ ဖြစ်၍ ပိုနွေးစိုစွတ်သော ရာသီဥတု ပိုင်ဆိုင်သည်။
အရှေ့ဘက်တွင် တနင်္သာရီရိုးမတောင်တန်း၊ အနောက်ဘကတွင် ကျွန်းစုမြို့နယ်၊ တောင်ဘက်တွင် တနင်္သာရီမြို့နယ်၊ မြောက်ဘက်တွင် ပုလောမြို့နယ်နှင့် ထိစပ်နေသည်။
တောင်ကုန်းပေါများသဖြင့် မြေမျက်နှာသွင်ပြင် မညီညာချေ။
ကျွဲကူး-ကျောက်ဖျာတံတား၊ ပသောင်း-ကြေးနန်းတိုင်တံတား ၊သမုတ်-လွတ်လွတ်တံတား သုံးစင်းဖြင့် ပြည်ထောင်စုလမ်းမကြီးနှင့် ဆက်သွယ်ထားသည်။
ဤဒေသတွင် ဆည်မြောင်း မရှိသည့်အပြင် မီးရထားလမ်းလည်း မပေါက်ရောက်ပေ။
ကျေးရွာအုပ်စု မြို့နယ်အတွင်းရှိ ရွာများ ကိုးကား Category:တနင်္သာရီတိုင်းဒေသကြီးရှိ မြို့နယ်များ။
left|ဤ NGC 1333 သည် Agrupació Astronòmica d'Eivissa (AAE) မှ ရိုက်ကူးထားခြင်းဖြစ်သည်။
NGC 1333 သည် ရောင်ပြန်ဟပ်သော နက်ဗျူလာဖြစ်ပြီး ကြယ်စုတန်း Perseus တွင် တည်ရှိသည်။
ယင်းသည် Perseus molecular cloud တွင်ပါဝင်သည်။
၂၀၁၁ ခုနှစ်တွင် Rho Ophiuchi cloud complex ၌ ကြယ်ပုညို ၃၀ မှ ၄၀ အထိ​တွေ့ခဲ့သည်ဟု လေ့လာသူများက အစီရင်ခံသည်။
300px|စတီလာ အစုအပြုံ NGC 1333 ၏ X-Ray/Infrared/Optical ပုံရိပ် (ဇူလိုင် ၂၀၁၅ ) ကိုးကား ပြင်ပလင့် Agrupació Astronòmica d'Eivissa (AAE) Cala d'Hort Telescope (TCH) Spitzer Space Telescope page on NGC 1333 NASA Astronomy Picture of the Day (11/24/05) NASA Astronomy Picture of the Day (05/21/07) Amateur photography See NGC1333 in WorldWide Telescope Category:ပါဆီးယပ် (ကြယ်စုတန်း)။
NGC 1990 သည် ရောင်ပြန်ဟပ် နက်ဗျူလာဖြစ်ပြီးs Epsilon Orionis ၏ မော်လီကျူလာတိမ်တိုက်ဖြစ်သည်။
အိုရိုင်ယွန် နက်ဗျူလာ (Messier 42, M42, သို့မဟုတ် NGC 1976 ဟုလည်းသိထား) သည် နဂါးငွေ့တန်းထဲမှ အိုရိုင်ယွန် ကြယ်စုတန်းတွင် တည်ရှိသည်။
ယင်းသည် ကောင်းကင်တွင် အတောက်ပဆုံး နက်ဗျူလာဖြစ်ကာ သာမန်မျက်စိဖြင့် မြင်နိုင်သည်။
M42 သည် ကမ္ဘာမြေမှ ကြယ်တာရာများ အစုလိုက်အပြုံလိုက် မွေးဖွားရာနယ်မြေနှင့် အနီးဆုံးဆီသို့ ကွာဝေးသည်။
M42 သည် အလင်းနှစ် ၂၄ အကွာထိ လွှမ်းခြုံထားသည်ဟု ခန့်မှန်းထားသည်။
ယင်းသည် နေထုထည်ထက် အဆပေါင်း ၂ဝဝဝ ပိုများသည်။
ရှေးစာပေများတွင် အိုရိုင်ယွန် နက်ဗျူလာအား ကြီးကျယ်သော နက်ဗျူလာ ဟု မကြာခဏ ရည်ညွန်းလေ့ရှိကြသည်။
အိုရိုင်ယွန် နက်ဗျူလာသည် ညဘက်ကောင်းကင်တွင် ဆန်းကြယ်သည့် ဓာတ်ပုံများကို ပေးစွမ်းနိုင်သော အရာဝတ္ထုများထဲမှ တစ်ခုအပါအဝင်ဖြစ်သည်။
Press release, "Astronomers Spot The Great Orion Nebula's Successor", Harvard-Smithsonian Center for Astrophysics, 2006. ရုပ်ပိုင်းဆိုင်ရာ ဂုဏ်သတ္တိများ 250px|DSLR ကင်မရာဖြင့် ရိုက်ကူးထားသော အိုရိုင်ယွန် နက်ဗျူလာ၏ ဝါရင့်ပုံ နက်ဗျူလာအား အလင်းအနှောက်အယှက်အချို့ရှိလျင်တောင် သာမန်မျက်စိဖြင့် မြင်နိုင်သည်။
တယ်လီစကုပ်အသေးစားဖြင့်ဆိုပါက နက်ဗျူလာအား သိသာစွာမြင်နိုင်သည်။
အိုရိုင်ယွန် နက်ဗျူလာတွင် နုပျိုသော open cluster ပါဝင်ပြီး Trapezium ဟုသိထားသည်။
Trapezium သည်လည်း ပိုမိုကြီးမားသော Orion Nebula Cluster ၏ အစိတ်အပိုင်းတစ်ခုဖြစ်ကာ ကြယ်တာရာပေါင်း ၂၈ဝဝ ခန့်နှင့် အချင်းအားဖြင့် အလင်းနှစ် ၂ဝ ခန့် လွှမ်းခြုံထားသည်။
ဆင့်ကဲ့ပြောင်းလဲမှု မိမိတို့ ယနေ့တွေ့ရသည့် အိုရိုင်ယွန် နက်ဗျူလာထဲမှ အတောက်ပဆုံးနှင့် အနုပျိုဆုံးကြယ်များသည် သက်တမ်းအားဖြင့် နှစ် ၃ဝ,ဝဝဝဝ ထက်မပိုပေ။
"Detail of the Orion Nebula အတောက်ပဆုံးကြယ်များသည် နှစ် ၁ဝ,ဝဝဝ ဝန်းကျင်တွင် ရှိနိုင်သည်။
ပြခန်း ကျမ်းကိုး ပြင်ပလင့် "Animated tour of the Orion Nebula" , University of South Wales Orion Nebula observed by Chandra/HST Orion Nebula observed by Gemini Observatory Orion Nebula at ESA/Hubble Orion Nebula M42, Hubble Images Remarkable new views captured of Orion Nebula, SpaceFlight Now, 2001. NightSkyInfo.com - The Great Orion Nebula Computer visualization of Orion Nebula. Planetary Systems Now Forming in Orion 2009 December 22 Category:နက်ဗျူလာများ Category:အိုရိုင်ယွန် (ကြယ်စုတန်း)။
အလင်း၏အမြန်နှုန်း ဆိုသည်မှာ ရူပဗေဒတွင်လောကလုံးဆိုင်ရာ (universal) ပုံသေကိန်းပမာဏ ဖြစ်သည်။
ယင်း၏ တန်ဖိုးအတိအကျမှာ တစ်စက္ကန့်လျင် ၂၉၉, ၇၉၂, ၄၅၈ မီတာနှုန်းဖြစ်သည်။
မိုင်အားဖြင့်ဆိုသော် ၁၈၆, ၂၈၂ မိုင်ခန့်ရှိသည်။
သင်္ကေတ c ဖြင့် ဖော်ပြသည်။
အထူးနှိုင်းရသီအိုရီအရ c သည် စကြဝဠာထဲမှ အရာခပ်သိမ်း သတင်းအချက်အလက်မှန်သမျှ အမြင့်ဆုံးအမြန်နှုန်းဖြင့် ခရီးသွားနိုင်သော အမြန်နှုန်းဖြစ်သည်။
c သည် ရင်းမြစ်၏ရွေ့လျားမှုအား မူတည်ခြင်းမရှိဘဲ ပကတိကိန်းသေနှုန်းဖြင့်သာ ရွေ့လျားသည်။
ဥပမာဆိုရသော် နေမှ ကမ္ဘာမြေသို့ ခရီးသွားနေသည့် အလင်းတစ်ခုသည် c တန်ဖိုးဖြင့် (တစ်စက္ကန့်လျင် မိုင်ပေါင်း ၁၈၆ဝဝဝ) ခရီးသွားသည်ဟုဆိုပါစို့။
ကမ္ဘာနှင့်နေကြားမှ အာကာသယာဉ်တစ်စင်းသည် နေဆီသို့ အင်မတန်မြန်သော အမြန်နှုန်းဖြင့် မောင်းနှင်သွားသည်ဟု ထပ်မံတွေးအုံးအံ့။
ကမ္ဘာမြေမှနေ၍ အလင်းအလျင်အား တိုင်းတာလျင် c တန်ဖိုးကို ရမည်ဖြစ်ပြီး အာကာသယာဉ်ပေါ်မှ အလင်းအလျင်အား တိုင်းတာလျင်လည်း ယင်း c တန်ဖိုးကိုသာ မပြောင်းလဲဘဲ တွေ့ရှိရမည်ဖြစ်သည်။
ထို့ကြောင့် အလင်းသည် တူရုပြုရာနေရာနှင့်မသက်ဆိုင်ဘဲ ပကတိအလျင်နှုန်းဖြင့်သာ မူသေရွေ့လျားသည်။
သို့သော်လည်း အလင်းဖြတ်သန်းသွားသည့် ကြားခံနယ်မှာ လေဟာနယ်ဟု သတ်မှတ်သည်။
ဆိုရသော် အလင်းသည် ဖန်၊ လေထု အစရှိသော ကြားခံနယ်များအား ဖြတ်သန်းပါက မူလ c တန်ဖိုးထက် အနည်းငယ်လျော့နည်းသည်။
၁၉၇၅ ခုနှစ်တွင် အလင်းအလျင်သည် ၁ စက္ကန့်လျင် ၂၉၉ ၇၉၂ ၄၅၈ မီတာဖြစ်ပြီး ၁၉၈၃ ခုနှစ်တွင် နိုင်ငံတကာ ယူနစ်အဖွဲ့အစည်းမှ အလင်းအလျင်အား လေဟာနယ်တွင်ဆိုပါက ၁ စက္ကန့်၏ ၂၉၉ ၇၉၂ ၄၅၈ ပုံ ၁ ပုံ (၁/၂၉၉ ၇၉၂ ၄၅၈) ရှိသည်ဟု သတ်မှတ်ပေးခဲ့သည်။
Blackgaze သည် heavy metal ဂီတ၏ ပုံစံတစ်မျိုးဖြစ်ပြီး ၂၀၀၀ခုနှစ်တွင် black metal နှင့် shoegazing တို့မှ ဖွံဖြိုးလာခဲ့သော အနုပညာလက်ရာတစ်မျိုးဖြစ်သည်။
Deafheaven နှင့် Boss-de-Nageတီးဝိုင်းများသည် blast beat drumနှင့် high-pitched screamed vocal များနှင့် melodic elementများနှင့် လေးလံသိပ်သည်းသော distorted guitar ပုံစံများအစရှိသော black metal ကြီးမားသော အစိတ်အပိုင်းများကို ပေါင်းစပ်ထားသည်။
post-rock နှင့် post-metal ၏ အစိတ်အပိုင်းများဖြစ်သော ရှည်လျားသော crescendo နှင့် ချဲ့ကားထားသော အစိတ်အပိုင်းများကို ဤပုံစံထဲတွင် မကြာခဏတွေ့နိုင်သည်။
blackgazeသည် ယေဘုယျအားဖြင့် ကောင်းမွန်သော ထုတ်လုပ်မှုမှ ဝေးကွာလျက်ရှိသည်။
ဖွံ့ဖြိုးတိုးတက်မှု Geographically loose scence ကိုဖြတ်လျက် Stereogumမှ Michael Nelson က ပြင်သစ် ဂီတပညာရှင် Neige ၏ အစောပိုင်းအလုပ်များဖြစ်သော Alcest, Amesoeurs, lantlos နှင့် အခြား project များသည် ဤအမျိုးအစားစတင်မွေးဖွားခြင်းဖြစ်သည်ဟု မှတ်ယူခဲ့သည်။
Nelson, Alcest ၏ ၂၀၀၅ခုနှစ် Le Secretသည် blackgaze ၏မွေးနေ့ဖြစ်ခဲ့သည်။
Neigeသည် အမျိုးအစားကို တီထွင်ခဲ့သော်လည်း အငြင်းပွားဖွယ်ရာမှာ အမေရိကန်တီးဝိုင်း Deafheaven သည် အမျိုးအစားကို ပို၍အရေးပါစေခဲ့သည်။
Deafheavenတီးဝိုင်းမှ George Clarkeသည် နော်ဝေးဂီတသမား၊ စာရေးဆရာ Varg Vikernes၏ဂီတဆိုင်ရာ project ဖြစ်သည့် Burzumကို Deafheaven ၏ဂီတဆိုင်ရာ ဦးတည်ရာ အသေးစိတ်စီမံကိန်းအဖြစ် ကိုးကားခဲ့သည်။
လက်ခံခြင်း metal အဖွဲ့အစည်းမှ အဖွဲ့ဝင်အချို့ အများအားဖြင့် traditional black metal ဝါသနာအိုးများသည် အမျိုးအစား၏ metal အဖွဲ့အစည်းအပြင်ဘက်တွင် ကျယ်ပြန့်မှုကြောင့် hipster metal ဟု ဝေဖန်ခဲ့ကြသည်။
တုံ့ပြန်မှုအဖြစ် Deafheaven ၏ ၂၀၁၃ တွင် ဖြန့်ချိခဲ့သော Sunbatherကို ချီးကျူးဝေဖန်ခဲ့ကြသည်။
metalအဖွဲ့အစည်း၏ သေးငယ်သောအပိုင်းမှ တုံ့ပြန်မှုဖြစ်သော်လည်း ဤ albumသည် ဝေဖန်ရေးသမားများနှင့် ဂီတဝါသနာအိုးများ၏ လက်ခံမှုကို ရရှိခဲ့သည်။
အမျိုးအစား၏ အဓိပ္ပာယ်သတ်မှတ်ဖြန့်ချိမှုများထဲမှ တစ်ခုဖြစ်လာခဲ့သည်။
Deafheaven ကဲ့သို့ blackgaze တီးဝိုင်းများ သည် mainstream ဂီတပွဲတော်များတွင် တီးခတ်ခြင်းများ mainstream သို့ပျံနှံအောင် ဆောင်ရွက်ခဲ့သည်။
ညဲဗာမြစ်(, )သည် ရုရှားနိုင်ငံ အနောက်မြောက်ပိုင်း လီနင်ဂရတ်ဒေသ လာဒိုဂါရေကန်မှ စီးဆင်းသော တစ်ခုတည်းသော မြစ်ဖြစ်သည်။
ညဲဗာမြစ်သည် စိန့်ပီတာစဘတ်မြို့ကို ဖြတ်သန်းစီးဆင်းပြီး ညဲဗာပင်လယ်အော်မှတဆင့် ဖင်လန်ပင်လယ်ကွေ့ထဲသို့ စီးဝင်သည်။
၇၄ ကီလိုမီတာ(၄၆ မိုင်) ရှည်လျားပြီး ပျမ်းမျှ ရေစီးမှု ပမာဏအရ ဥရောပတိုက်၏ တတိယ အကြီးဆုံးမြစ်ဖြစ်သည်။
ညဲဗာမြစ်သည် လာဒိုဂါကန်မှ စီးဆင်းသော တစ်ခုတည်းသော မြစ်ဖြစ်သည်။
မြစ်အတွင်း သင်္ဘောများ ဖြတ်သန်းသွားလာနိုင်ပြီး ညဲဗာမြစ်သည် ဗော်ဂါ-ဘောတစ် ရေလမ်းကြောင်းနှင့် ပင်လယ်ဖြူ-ဘောတစ်တူးမြောင်း၏ အစိတ်အပိုင်းတစ်ခုလည်း ဖြစ်သည်။
သမိုင်းဝင် အဖြစ်အပျက်များစွာ ဖြစ်ပွားခဲ့သော နေရာတစ်ခုဖြစ်ပြီး ထိုအထဲတွင် ၁၂၄၀ ခုနှစ်က အလက်ဇန္ဒား ညဲဗစကီး ပါဝင်တိုက် ခိုက်ခဲ့သော ညဲဗာမြစ်ကမ်းတိုက်ပွဲနှင့် ဒုတိယကမ္ဘာစစ်အတွင်း ဂျာမန်တို့နှင့် တိုက်ခိုက်ခဲ့သော လီနင်ဂရတ်မြို့သိမ်းတိုက်ပွဲ တို့မှာ ထင်ရှားလှသည်။
+center|280pxcenter|177pxcenter|177pxcenter|180pxလာဒိုဂါတူးမြောင်းဝမှ ညဲဗာမြစ်ကိုမြင်ရပုံမြင်ကွင်းအီရှိုရာမြစ်ဝမှ ညဲဗာမြစ်ကို မြင်ရပုံမဟာပီတာတံတာအနီး ညဲဗာမြစ် Trinity Bridge မှ မြင်ရပုံ မြင်ကွင်း Category:ရုရှားနိုင်ငံ Category:ရုရှားနိုင်ငံရှိ မြစ်များ။
မျက်ခမ်းစပ်ရောဂါကို ကြမ်းတမ်းသော မျက်ခွံအတွင်းသားရောင်ရမ်းနာ ၊ အီဂျစ်လူမျိုး မျက်လုံးရောင်ရမ်းနာ နှင့် အမြင်အာရုံကွယ်စေသော မျက်ခမ်းစပ်ရောဂါ ဟုလည်း ခေါ်သည်။
၎င်းမှာ Chlamydia trachomatis (English) ဟုခေါ်သော ဘက်တီးရီးယားကြောင့် ဖြစ်ပွားသော ကူးစက်ရောဂါတစ်မျိုးဖြစ်သည်။
ဤကူးစက်ရောဂါသည် မျက်ခွံအတွင်းလွှာရှိ ဂရမ်နူလေးရှင်းတစ်ရှူးဟုခေါ်သော မျက်နှာပြင်ကို ကြမ်းတမ်းစေသည်။
ဤသို့မျက်နှာပြင် ကြမ်းတမ်းလာသောကြောင့် မျက်လုံးနာခြင်း၊ မျက်ကြည်လွှာ ပျက်စီးခြင်းနှင့် အမြင်အာရုဏ်ကွယ်ခြင်းတို့ပါ ဖြစ်နိုင်သည်။
ဖြစ်ပေါ်ရသောအကြောင်းရင်း မျက်ခမ်းစပ်ရောဂါဖြစ်နေသူ၏ မျက်လုံးနှင့် နှာခေါင်းကို တိုက်ရိုက် သို့မဟုတ် သွယ်ဝိုက်၍ဖြစ်စေ ထိတွေ့ပါက မျက်ခမ်းစပ်ရောဂါပိုး ကူးစက်နိုင်သည်။
သွယ်ဝိုက်၍ထိတွေ့ခြင်းဆိုသည်မှာ မျက်ခမ်းစပ်ရောဂါဖြစ်နေသူ၏ မျက်လုံးနှင့် နှာခေါင်းကို ထိတွေ့ထားသော အဝတ် သို့မဟုတ် ယင်ကောင်မှတဆင့် ကူးစက်ခြင်းဖြစ်သည်။
ဤရောဂါကို နှစ်ပေါင်းများစွာ ခံစားရနေသူသည် မျက်ခွံတွင် အမာရွတ်ဖြစ်လာပြီး မျက်တောင်မွှေးများ မျက်လုံးကို ပွတ်တိုက်တတ်သည်။
ဤရောဂါသည် လူကြီးများထက် ကလေးများတွင် ပို၍ဖြစ်ပွားလေ့ရှိသည်။
မိလ္လာနှင့်ရေဆိုးစနစ်စီမံမှု ကောင်းစွာမရှိခြင်း၊ ပြည့်ကျပ်စွာ နေထိုင်ခြင်းနှင့် မသန့်ရှင်းသော ရေနှင့် အိမ်သာများ အသုံးပြုခြင်းမှလည်း ရောဂါကူးစက်နိုင်သည်။
ကြိုတင်ကာကွယ်ခြင်းနှင့် ကုသခြင်း သန့်ရှင်းသော ရေကို ပေးဝေခြင်းဖြင့် ဤရောဂါကို ကာကွယ်နိုင်ပြီး ရောဂါခံစားနေရသူများကို ပဋိဇီဝဆေး တိုက်ကျွေးခြင်းဖြင့် ကုသနိုင်သည်။
ရောဂါကုသရာတွင် ရောဂါဖြစ်လေ့ရှိသော လူများအားလုံးကို တပြိုင်နက်ကုသရမည်။
ရေဖြင့် သန့်ရှင်းအောင် ဆေးကြောခြင်းတစ်မျိုးထဲဖြင့် ဤရောဂါကို မကာကွယ်နိုင်သော်လည်း အခြားရောဂါကာကွယ်ရေးနည်းလမ်းများဖြင့် အတူဆောင်ရွက်ခြင်းဖြင့် ကာကွယ်နိုင်သည်။
အဇီသရိုမိုင်စင်သောက်ဆေး သို့မဟုတ် တက်ထရာစိုင်ကလင်းလိမ်းဆေးဖြင့် ကုသနိုင်သည်။
အဇီသရိုမိုင်စင်သည် တစ်ကြိမ်သာ သောက်သုံးရန်လိုအပ်သဖြင့် ရောဂါကုသရာတွင် ပိုအသုံးဝင်သည်။
အကယ်၍ မျက်ခွံပေါ်တွင် အမာရွတ်ပေါ်လာပါက မျက်တောင်မွှေးများ နေရာမှန်ရောက်အောင် ခွဲစိက်ကုသခြင်းဖြင့် အမြင်အာရုဏ်ကွယ်ခြင်းမဖြစ်အောင် ကာကွယ်နိုင်သည်။
ရောဂါ ဖြစ်ပွားမှုနှုန်း၊ ကူးစက် ပြန့်ပွားမှု နှင့် ရောဂါသမိုင်း ကမ္ဘာအနှံ့တွင် ဤရောဂါဖြစ်ပွားသူများ သန်းပေါင်း ၈၀ခန့်ရှိသည်။
တချို့နေရာများတွင် ကလေးပေါင်း ၆၀-၉၀ ရာခိုင်နှုန်းခန့် ဤရောဂါဖြစ်ပွားနေပြီး အမျိုးသားများထက် အမျိုးသမီးများက ကလေးများနှင့် ပို၍ထိတွေ့မှုရှိသောကြောင့် ပို၍အဖြစ်များသည်။
လူပေါင်း ၂.၂ သန်းခန့်မှာ ဤရောဂါကြောင့် အမြင်အာရုဏ် ချို့ယွင်းနေပြီး လူပေါင်း ၁.၂ သန်းခန့်မှာ လုံးဝ အမြင်အာရုဏ်ကွယ်သွားကြသည်။
ဤရောဂါသည် အာဖရိကတိုက်၊ အာရှတိုက်၊ အမေရိကတိုက် အလယ်နှင့် တောင်ပိုင်းတို့ရှိ နိုင်ငံပေါင်း ၅၃ နိုင်ငံတွင် ဖြစ်ပွားနေပြီး လူပေါင်း သန်း၂၃၀မှာ ဤရောဂါဖြစ်နိုင်ခြေရှိသည်။
ဤရောဂါကြောင့် အမေရိကနိုင်ငံတွင် တစ်နှစ်လျှင် အမေရိကန်ဒေါ်လာ ၈သန်းခန့် ကုန်ဆုံးနေသည်။
ဤရောဂါသည် လျှစ်လျူရှူခံထားရသော အပူပိုင်းဒေသရှိ ရောဂါများ ဟုခေါ်သော ရောဂါအုပ်စုတွင် ပါဝင်သည်။
link=Special:FilePath/Palaw_township_map.jpg ပုလောမြို့နယ် သည် မြန်မာနိုင်ငံ၊ တနင်္သာရီတိုင်းဒေသကြီး၊ မြိတ်ခရိုင်တွင် ပါဝင်သည့် မြို့နယ်တစ်ခု ဖြစ်သည်။
ပုလောမြို့နယ်တွင် ပလမြို့၊ ပုလောမြို့နှင့် ပလောက်မြို့တို့ ပါဝင်ပြီး မြို့နယ်ရုံးစိုက်ရာမြို့မှာ ပုလောမြို့ ဖြစ်သည်။
၂၀၁၁ ခုနှစ် စာရင်းများအရ ပုလောမြို့နယ်တွင် ခုတင် ၅၀ မြို့နယ်ဆေးရုံ တစ်ခု၊ ၁၆ ခုတင် တိုက်နယ်ဆေးရုံ ငါးခု၊ မိခင်နှင့်ကလေးကျန်းမာရေးဌာန တစ်ခု၊ မြို့နယ်ကျန်းမာရေးဌာန တစ်ခု၊ ကျေးလက်ကျန်းမာရေးဌာန ခြောက်ခုနှင့် ကျေးလက်ကျန်းမာရေးဌာနခွဲ ၁၅ ခု ရှိသည်။
http://www.mrtv3.net.mm/newpaper/159newsn.pdf Page 11 Column 2 ပုလောမြို့နယ်ဒေသသမိုင်းအကျဉ်း ပုလောမြို့နယ်အနီး အရှေ့ဘက် ပုလောချောင်း ပုလောနှင့် နန်းတောင် အကြား လွင်ပြင်၊ မကျည်းကုန်း လယ်ကွင်း မြောင်းဖောက် တို့သည် သစ်နုမြေရိပ်များ ဖြစ်ကြရာ ပုလောမြို့နယ်နှင့် မော်သာယာ တောင်တန်း တို့သည် ယခင်က ကျွန်း တစ်ကျွန်းဖြစ်ဟန်တူသည်။
(၁၆)ရာစုမှ(၁၇)ရာစု အတွင်း ပုလော မြို့နယ်တွင် ဝင်ရောက် နေထိုင်သူများ သည် ထားဝယ်၊ ဗမာ၊ ကရင် နှင့်ယိုးဒယား (ရှမ်း)လူမျိုးများလည်း နေထိုင်ကြ ဟန်ရှိသည်။
ပလောက်မြို့တည်ရှိရာနေရာသည် ရှေးကပင်လယ်ပြင်ဖြစ်ခဲ့ပြီး ပေါ်တူဂီ လူမျိုးများ ကုန်စည် သင်္ဘော များဖြင့် ဝင်ထွက် သွားလာစဉ် သင်္ဘော တစ်စီးမှာ ရှင်မကန် ကျောက်ဆောင်နှင့် တိုက်မိပြီး နစ်မြှုပ်ခဲ့ သည်။
သင်္ဘောနစ်မြှုပ်ရာနေရာတွင် ရေတိမ် ဖြစ်ပေါ်လာပြီး ထားဝယ် ဒေသမှ ထားဝယ်လူမျိုးများ စတင် ဝင်ရောက် နေထိုင်ခဲ့ကြသည်။
ယိုးဒယား ဘုရင်၏ ကျူးကျော်သိမ်းပိုက်မှုအား အလောင်းမင်းတရားကြီး ချီတက်ရာတွင် ယခု ပလောက် နေရာတွင် စခန်းတစ်ထောက် ရပ်နားခဲ့သည်။
ရပ်နား စဉ် စစ်သည် ရဲမက် များ ထမင်းစားကြရာ ထမင်း မလောက်သဖြင့် မလောက်ရွာဟု အမည်ပေးခဲ့ရာမှ ကာလ ရွှေ့လျား လာသည့် အခါ ပလောက်ဟုအမည်တွင် လာသည်။
(ယခင်ပုလောမြို့နယ်၏ ရပ်ကွက် (၅)ခု၊ကျေးရွာအုပ်စု (၂၇)ခု၊ ကျေးရွာ ခွဲ (၃၁)ရွာ၊ အိမ်ခြေ (၅၁၆၂)၊ အိမ်ထောင်စု (၅၂၀၂)၊ လူဦးရေ (၂၇၉၆၉)ဦးဖြင့် ပုလောမြို့နယ် အထွေထွေအုပ်ချုပ်ရေးဦးစီးဌာန (၁.၁၁.၂၀၀၂) ရက်စွဲပါ အမှုတွဲအမှတ် (၂/၂၀၀၂-၂၀၀၃)ဖြင့် တင်ပြချက် အရ အသစ်ဖွဲ့စည်း လိုက်ပြီး (၁၀.၄.၂၀၀၃) ရက်နေ့မှစ၍ မြို့နယ်ခွဲ အဖြစ် ဖွင့်လှစ်ကာ ဒေသ ဖွံ့ဖြိုးရေး လုပ်ငန်းများအား အထက် အဖွဲ့အစည်းအဆင့်ဆင့်၏ လမ်းညွှန်ချက်နှင့်အညီ လုပ်ငန်းများ အား ဆောင်ရွက် လျက်ရှိသည်။
(၁၅.၇.၂၀၁၄) ရက်စွဲပါ စာအမှတ်၊ ၁၀၀/ ၆-၃၆/(၉၉၂)/ရေး ၁ (အထဥ) အမိန့်ကြော်ငြာ စာအမှတ် (၃၂၇/၂၀၁၄) ဖြင့် မြို့နယ်ခွဲကိုဖျက်သိမ်း၍ ပလောက် မြို့ အဖြစ် ပြင်ဆင်ဖွဲ့စည်းသတ်မှတ်၍ မြို့ရွာ ဖွံ့ဖြိုး တိုးတက်ရေး လုပ်ငန်း များ ဆောင်ရွက်လျက်ရှိသည်။
ပလမြို့တည်ရှိရာနေရာသည် တိုကျေးရွာနှင့် ပလကျေးရွာ တို့ အားစုပေါင်း၍ ပလမြို့ အဖြစ် ဖွဲ့စည်းခဲ့ရာ တိုကျေးရွာသည် (၁၇၅၂) ခုနှစ်အချိန်ခန့်က အလောင်းမင်းတရားကြီး ဦးအောင်ဇေယျ သည် ယိုးဒယားသို့ စစ်ချီသွားရာတွင် တို ကျေးရွာ၌ ယိုးဒယားတပ်နှင့် တိုက်ပွဲဖြစ်ပွားခဲ့ရာ ယိုးဒယားတပ် ၏ လက်ချက်ဖြင့် တပ်မှူးတစ်ဦး၏ လက်တစ်ဖက် ပြတ်သွား ခဲ့ရာမှ ငလက်တိုရွာဟုအမည်တွင်ပြီး နှစ်ကာလ ရွေ့လျား လာခဲ့ရာမှ တိုရွာဟု ဖြစ်ပေါ်လာခဲ့ကြောင်းနှင့် ပလကျေးရွာသည် (၁၇၆၀) ခုနှစ်ခန့်က ပုလောမြို့ (ယခင်) ပူရိယက္ခမြို့၏ အခွန် အခဆက်သ၍ အုပ်ချုပ်မှု အောက်တွင်ရှိခဲ့ပြီး ပူရိယက္ခမြို့စားများ လာရောက် လည်ပတ်ခဲ့သည့် ရွာတစ်ရွာဖြစ်ခဲ့ရာ ၎င်းပလရွာရှိ မိန်းမများသည် လှပကြော့ရှင်းသဖြင့် မြို့စား၊ နယ်စား များမှ မလှရွာဟုအမည်တွင်ခဲ့ပြီး နှစ်ကာလရှည်လျားလာသည့်အခါ ပလရွာဟုခေါ်တွင်ခဲ့ပြီး ယခုအခါ တိုကျေးရွာ အုပ်စုတွင် သင်္ကန်း တောရွာ၊ တန်းရှင်းရွာ၊ ပိတပ်ရွာ၊ တိုကျေးရွာ (၄)ရွာအနက်မှ တိုကျေးရွာအား အမှတ်(၁)ရပ်ကွက်နှင့် အမှတ်(၂) ရပ်ကွက်ဟူ၍ လည်းကောင်း၊ ပလကျေးရွာအုပ်စုတွင် မင်းပြင်ရွာ၊ ဘိုင်းပြင် ရွာ၊ တလင်းမိုတောင်ရွာ၊ ပလရွာ (၄)ရွာအနက်မှ ပလကျေးရွာအား အမှတ်(၃)ရပ်ကွက် နှင့် အမှတ်(၄) ရပ်ကွက် ဟူ၍လည်းကောင်း၊ စုစုပေါင်း ရပ်ကွက်(၄)ရပ်ကွက် ပေါင်းစည်းပြီး ပလမြို့အဖြစ် ပြည်ထဲရေး ဝန်ကြီး ဌာန၏ အမိန့်ကြော်ငြာစာအမှတ် (၅၂၀/၂၀၁၆) ဖြင့် (၂၅.၂.၂၀၁၆) ရက်နေ့တွင် ပလမြို့အဖြစ် ဖွဲ့စည်း သတ်မှတ် အတည်ပြု လိုက်ခြင်းဖြစ်သည်။
တည်နေရာနှင့် အကျယ်အဝန်း ပုလောမြို့နယ်၏တည်နေရာသည် မြောက်လတ္တီ တွဒ် ၁၂ ဒီဂရီ ၂၀ မိနစ်နှင့် ၁၃ ဒီဂရီ ၂၈ မိနစ် အကြား၊ အရှေ့လောင်ဂျီ တွဒ် ၉၈ ဒီဂရီ ၃၃ မိနစ်နှင့် ၉၈ ဒီဂရီ ၅၂ မိနစ် အကြားဖြစ်ကာ အရှေ့အနောက် ၆၅မိုင် နှင့် တောင်မြောက် ၅၄ မိုင်ရှည်လျားပြီး ၁၀၁၆ ဒသမ ၉၂ စတုရန်းမိုင်ကျယ်ဝန်းကာ မြို့နယ်ဧရိယာ ၂၀ ဒသမ ၆၁ ရာခိုင်နှုန်းကို သစ်တောများက ဖုံးလွှမ်းထားသည်။
အရှေ့မှ အနောက်သို့ ၆၅ မိုင်ရှိပြီး တောင်မှ မြောက်သို့ ၅၄ မိုင် ရှိသည်။
ပုလောမြို့ ဧရိယာ စတုရန်းမိုင် (၂.၇၃) မိုင်၊ ကျေးရွာအုပ်စု စတုရန်းမိုင်(၉၉၁.၃၂)မိုင် ရှိသည်။
ထားဝယ်မြို့၏ အရှေ့တောင်ဘက် ယွန်းယွန်းသို့ ၁၅၈ ကီလိုမီတာ ကွာဝေးသည်။
နယ်နိမိတ် ပုလောမြို့နယ်၏ အရှေ့ဘက်တွင် တနင်္သာရီမြို့နယ်၊ အနောက် ဘက် တွင် ကပ္ပလီပင်လယ်၊ တောင်ဘက်တွင် မြိတ်မြို့ နယ်၊ မြောက်ဘက်တွင် သရက်ချောင်းမြို့နှင့် နယ်နိမိတ် ထိစပ် လျက်ရှိသည်။
မြေမျက်နှာသွင်ပြင် ပုလောမြို့နယ်သည် မြေမျက်နှာပြင်ကို အရှေ့ဘက် တောင်တန်း ဒေသ၊ ကမ်းမြောင်လွင်ပြင်ဒေသ၊ ပင်လယ်တွင်းရှိ ကျွန်းများ ဒေသတို့ ဖြစ်ပြီး အရှေ့ဘက်တောင်တန်းဒေသသည် အရှေ့ဘက် တနင်္သာရီဒေသ တို့နှင့် ပိုင်းခြားထားသော နယ်ခြား တောင် ကျွန်းမကြီးတစ်လျှောက်မှ အနောက်ဘက်မြေပြင်ဒေသထိ ကျယ်ပြန့် သည်။
မြင့်မားသော တောင်များပါဝင်ပြီး မြောက်ဘက် တွင် မြင့်မားပြီး ပေ(၆၀၀၀)ကျော်မှ တောင်ဘက်သို့ တဖြည်းဖြည်း နှင့် ပေ(၂၀၀၀)ကျော်အထိ နိမ့်ဆင်း သွားသည်။
ပုလောမြို့နယ်၏အမြင့်ဆုံးတောင်မှာ မှိုတောင်ဖြစ်ပြီး ပေ(၄၂၃၀)အမြင့်ရှိသည်။
အရှေ့ဘက် တောင်ကျွန်းတွင် မြင့်မားပြီး၊ တောင်ဘက်သို့ နိမ့်ဆင်းသွားသည်။
တောင်တန်း ဒေသသည် အကျယ်ဆုံးမှာ (၁၂)မိုင်၊ အကျဉ်း ဆုံးမှာ (၁၀)မိုင် ခန့်ရှိသည်။
ပုလောမြို့နယ် ကုန်းပိုင်းဒေသ ၏ (၂၁.၄၅) ရာခိုင်မှုန်း ပါဝင်သည်။
ကမ်းမြောင်လွင်ပြင်ဒေသသည် အရှေ့ ဘက် တောင်တန်းဒေသ နှင့် အနောက်ဘက် ကပ္ပလီ ပင်လယ် အကြား တည်ရှိပြီး တောင်ကုန်းအနိမ့်များပါဝင်သည့် လွင်ပြင် ဒေသ ကို ခေါ်သည်။
မြောက်ဘက်အကျဆုံး အပိုင်းမှာ (၂)မိုင် ကျယ်ပြန့်ပြီး ကျန်သော ဒေသအချို့မှာ (၁)မိုင်မှ (၂)မိုင်ထိ ကျယ်ပြန့်သော လွင်ပြင် များပါဝင်သည်။
မြောက်ဘက်တွင် ကျယ်ပြန့် သော လွင်ပြင်ဒေသနှင့် ဒီရေရောက် တောဒေသ၊ မင်းကကြဲ အနီးနှင့် ပင်လယ်ပြင်တွင် လည်းကောင်း၊ ရှပ်ပုံနှင့် ပုလော အနီးတစ်ဝိုက် မြဒေါင်၊ ပလတို့တွင် လွင်ပြင်များတွေ့ရပြီး မြောက်နှင့်တောင် မြေနိမ့်ဒေသတွင် ဒီရေရောက် တောများဖြင့် ဖုံးလွှမ်းထားသည်။
ပင်လယ်ကျွန်းများတွင် မလိ ကျွန်းငယ်၊ ပုလောကတက်ကျွန်း၊ ပိန္နဲခြံကျွန်းနှင့် ကျွန်းငယ်အချို့မှအပ ကျန်သောကျွန်းများမှာ ကမ်းခြေနှင့်နီးသည်။
၎င်းကျွန်းများမှာ မြောက်ဘက် မှ တောင်ဘက်သို့ စီးဆင်းသည်။
ရေဆင်း ပုလောမြို့နယ်သည် မြစ်ချောင်းများပေါများသည့် ဒေသ တစ်ခု ဖြစ်ပြီး မြစ်ချောင်းများသည် မြောက်မှ တောင်သို့ စီးဆင်း လျက်ရှိသည်။
ထင်ရှားသော မြစ်ချောင်းများမှာ ပုလောချောင်းဖြစ်ပြီး မီးကျောင်းသိုက်၊ ပုလောဖျား ကျေးရွာမှ စတင်ဖြတ်သန်း၍ ပုလော ကုန်း အနီးတွင် တွေ့ဆုံပြီး ချောင်းမကြီးတစ်လျှောက် ကပ္ပလီ ပင်လယ်ထဲ သို့ စီးဝင်ပါသည်။
ပုလောချောင်းသည် ပင်လယ်ရေ ရေတက်၊ ရေကျချောင်းဖြစ်၍ သောက်သုံး၍ မရ နိုင်ပါ။
ပုလော ချောင်းသည် နွေရာသီ ရေကျချိန်၌ ပင်လယ်ရေမြင့်အနက်မှာ ရေကျ ချိန် ပုလောချောင်းဝ၌ (၂)ပေ ခန့် သာရှိ၍ သင်္ဘောစက်လှေများ သွားလာ ခြင်း မပြုနိုင်ပါ။
(က) ပုလောမြို့နယ်အတွင်းရှိ မြစ်/ချောင်းဆိုင်ရာအချက်အလက်များ ပုလောချောင်းအရှည် - ၉. ၃ မိုင် မြစ်ဖျားခံရာဒေသ - ပုလောဖျားကျေးရွာ ပင်လယ်သို့စီးဝင်ရာဒေသ - ပုလောမြို့၊ ရှပ်ပုံကျေးရွာ အုပ်စုရှိ ပင်လယ်ဝ (ခ) မြို့နယ်အလိုက်ဖြတ်သန်းစီးဆင်းမှု (မိုင်) ပုလောမြို့နယ် -၉. ၃ မိုင် ( ဂ ) မြို့အတွင်းရှိ အခြားသောချောင်းများ +မြို့အတွင်းရှိ အခြားသောချောင်းများစဉ်အမည်စီးဆင်းမှုအရှည်မိုင်၁မင်းထိန်ချောင်းမြောက်မှတောင်၂.၈၂တိုချောင်းမြောက်မှတောင်၄.၀၃ပလချောင်းမြောက်မှတောင၄.၂၄တပိုချောင်းမြောက်မှတောင၃.၉၅ကျောက်ကမ်းဖဲချောင်းမြောက်မှတောင၂.၃၆ကြဲချောင်းမြောက်မှတောင၃.၁၇သဲပုံချောင်းမြောက်မှတောင၂.၆၈တောင်ယာကမ်းချောင်းမြောက်မှတောင၃.၁၉ကျောက်သင်္ဘောချောင်းမြောက်မှတောင၂.၆ ပင်လယ်ရေမျက်နှာပြင်အထက်အမြင့် ပုလောမြို့နယ်သည် ပင်လယ်ရေပြင် မျက်နှာပြင် အထက် ပျမ်းမျှအမြင့်(၁၂)ပေအထက်တွင် တည်ရှိသည်။
အမြင့်ဆုံး တောင်မှာ မှိုတောင်ဖြစ်၍ ပင်လယ်ရေ မျက်နှာ ပြင်အထက် (၄၂၃၀)ပေ ရှိသည်။
မြို့နယ်၏အနိမ့်ဆုံး အရပ်ဒေသမှာ ကပ္ပလီ ပင်လယ်နှင့်ထိစပ်လျက် ရှိသည့် ရှပ်ပုံကျေးရွာ၊ လိပ်သောင် ကျေးရွာ၊ ဇရပ်ဆိပ်ကျေးရွာ၊ကျောက်ကမ်းဖဲကျေးရွာ၊ မီးလောင် ချောင်း ကျေးရွာ၊ အောက်သဲပုံ ကျေးရွာ တို့ဖြစ်သည်။
ရာသီဥတုနှင့်သဘာဝပတ်ဝန်းကျင် ရာသီဥတု ပုလောမြို့နယ်သည် အပူအအေးမျှတသော ရာသီဥတုရှိပြီး၊ အမြင့်ဆုံးအပူချိန် (၃၅..c) နှင့် အနိမ့်ဆုံး အပူချိန်မှာ (၂၂..c) ဖြစ်သည်။
ကမ်းရိုးတန်းဒေသဖြစ်သောကြောင့် မိုးများ၍ တစ်နှစ်ပတ်လုံးရွာသွန်းသည့်စုစုပေါင်း မိုးရေချိန်မှာ ၂၀၀လက်မ ခန့်ရှိသည် သဘာဝပေါက်ပင်များ ပုလောမြို့နယ်အတွင်းပေါက်ရောက်သည့် သဘာဝ ပေါက် ပင် များမှာ ကညင်၊ တောင်ဘိန်း၊ ကဒွတ်၊ သစ်ယား၊ ဒညင်း၊ ဝါးဘိုး၊ ဝါးယား၊ ဥပါန်း စသည်အပင်များ ပေါက်ရောက်ပါသည်။
တောရိုင်းတိရစ္ဆာန်များ ပုလောမြို့နယ်သည် တောတောင်ထူထပ်သော ဒေသ ဖြစ်သည့် အလျောက် ဆင်၊ ပြောင်၊ ကြံ့၊ ကြံ့သူတော်၊ တောဆိတ်၊ တောင်ဆိပ်၊ ဂျေ၊ ဂျေလောင်၊ ကျားသစ်၊ မျောက်ဝံ၊ ဝက်ဝံ၊ ဒရယ်၊ သင်းခွေချပ်၊ ဖျံ၊ လိပ်၊ မြွေ အမျိုးမျိုးနှင့် ဇီဝဇိုးငှက်အချို့ တွေ့ရှိရသည်။
သဘာဝပတ်ဝန်းကျင်လက်ရှိအခြေအနေ ပုလောမြို့နယ်၏ လက်ရှိသဘာဝပတ်ဝန်းကျင် အခြေ အနေမှာ သစ်တောဖုံးလွှမ်းမှု (၃၀.၁%) ရှိသည်။
၎င်းတို့အနက်မှ ကြိုးဝိုင်း သစ်တောဖုံးလွှမ်းမှုမှာ (၁၅.၆၃၃%) ဖြစ်ပြီး ကြိုးပြင် ကာကွယ်တော ဖုံးလွှမ်းမှုမှာ (၃.၄၅၇%) ရှိသည်။
သဘာဝပတ်ဝန်းကျင်ထိန်းသိမ်းရေးလုပ်ငန်းများ ပုလောမြို့နယ်တွင် သဘာဝပတ်ဝန်းကျင် ထိန်းသိမ်းရေး လုပ်ငန်းများအနေဖြင့် ကြိုးဝိုင်း သစ်တော (၁၀၁၇၅၃)ဧက၊ ကြိုးပြင် ကာကွယ်တော (၂၂၅၀၀) ဧက ထိန်းသိမ်းလျက်ရှိသည်။
သဘာဝဘေးအန္တရာယ်ကျရောက်မှု ပုလောမြို့နယ်သည် ကမ်းရိုးတန်း တစိတ်တပိုင်း ပါဝင်သည့် အပြင် ကမ်းခြေနှင့် ထိစပ်သော မြို့နယ်တစ်ခု ဖြစ်သည်။
၂၀၁၉ ခုနှစ်၊ စက်တင်ဘာ လကုန် အထိ ရေဘေး (၄)ကြိမ်ဖြစ်ပွားခဲ့ပြီး ဆုံးရှုံးမှု တန်ဖိုးမှာ ကျပ်သန်း (၃.၃၀၀၀၀၀)၊ လေဘေး (၁၇) ကြိမ်၊ ဆုံးရှုံးမှု တန်ဖိုး ကျပ်သန်း(၃.၀၉၀၀၀၀)၊ မြေပြိုဘေး (၁၁)ကြိမ်၊ဆုံးရှုံးမှု တန်ဖိုး ကျပ်သန်း (၇.၀၃၀၀၀၀) ရှိသည်။